CELEX: E2007J0006
Language: lt
Date: 2008-09-18
Title: 2008 m. kovo 5 d. Teismo sprendimas, Byloje E-6/07 — HOB vín ehf . ir Faxaflóahafnir sf . (Uosto rinkliavos – Mokesčiai, turintys lygiavertį muitams poveikį – Vidaus apmokestinimas – Laisvas prekių judėjimas)

18.9.2008   
            
            
               LT
            
            
               Europos Sąjungos oficialusis leidinys
            
            
               C 239/20
            
         
      TEISMO SPRENDIMAS
   
   2008 m. kovo 5 d.
   Byloje E-6/07
   
      HOB vín ehf. ir Faxaflóahafnir sf.
   
      (Uosto rinkliavos – Mokesčiai, turintys lygiavertį muitams poveikį – Vidaus apmokestinimas – Laisvas prekių judėjimas)
   
   (2008/C 239/09)
   Byloje E-6/07 tarp HOB vín ehf. ir Faxaflóahafnir sf. – Hæstiréttur Íslands (Islandijos aukščiausiojo teismo) Prašymas Teismui išaiškinti laisvo prekių judėjimo EEE taisykles, Teismas, sudarytas iš Henrik Bull (teisėjas pranešėjas), Carl Baudenbacher (pirmininkas) ir Thorgeir Örlygsson (teisėjas), 2008 m. kovo 5 d. priėmė sprendimą, kurio rezoliucinė dalis yra tokia:
   
               1.
            
            
               Kelioms savivaldybėms priklausančios bendrijos suteiktų uosto paslaugų rinkliavos nustatymas turi būti vertinamas pagal EEE susitarimo 14 straipsnį, jei teritorijoje, kurią paprastai aptarnauja bendrijai priklausantys uostai, nėra jiems alternatyvaus uosto.
            
         
               2.
            
            
               Tokia kaip nagrinėjamoji uosto rinkliava nėra importuojamų alkoholinių gėrimų diskriminacija vietos alkoholinių gėrimų atžvilgiu, pažeidžianti EEE susitarimo 14 straipsnį, jei tik importuojami alkoholiniai gėrimai apmokestinami dėl to, kad vietos alkoholiniai gėrimai nėra gabenami jūra ir todėl jiems nereikia uosto paslaugų, o įstaiga, nustatanti uosto paslaugų tarifus, nenustato panašių paslaugų, skirtų vietos alkoholiniams gėrimams, tarifų.
               Kad dėl tokios rinkliavos būtų diskriminuojami importuojami alkoholiniai gėrimai vietos nealkoholinių gėrimų atžvilgiu ir pažeidžiamas EEE susitarimo 14 straipsnis, rinkliava turi susijusiose rinkose sumažinti galimą importuojamų produktų vartojimą ir suteikti pranašumą konkuruojantiems vietos produktams.